Sorsogona (pilsēta)
Sorsogona (filipīniešu: Lungsod ng Sorsogon, angļu: City of Sorsogon, bikolu: Siyudad nin Sorsogon) ir pilsēta Filipīnās, Bikolas reģionā, Sorsogonas provinces centrs un lielākā pilsēta. Atrodas provinces vidienē Sorsogonas līča austrumu galā. Pilsētas administratīvā teritorija aizņem ievērojamu platību līdz par Albajas līcim ziemeļos, kur atrodas Bakonas priekšpilsēta, kā arī salas Sorsogonas līcī. Lielākā daļa iedzīvotāju ir bikoli un varaji. Nozīmīga osta.